mteb/NusaParagraphTopicClassification huggingface dataset:
Supoyo awake anak tetep sehat, awak dhwe kudu ngibiaske olahraga ket cilik. Supoyo sak liyane sihat anak uga iso bela diri, cocoke anak kui dilesi silat. Silate iso jenis opo wae, sing penting anak tertarik kanggo sinau bela dirine kui. Nanging saranku, anak diajari silat sing sifate alus koyo aikido. Silat kui sak liyane iso gawe awake anak sehat, silat uga iso gawe otote anak kui lentur. Kelenturan otot kui penting supoyo anake dhewe pas gede ora ngeluhke nyeri neng bagian otote. Latian silat uga apik kanggo perkembangan mental anak. Anak dadi duwe mental sing luwih kuat dadi ora gampang nyerah ngadapi masalah opo wae.
Jaman saiki, lagi rame banget isu-isu sing ngelibatake tokoh agama. Tokoh-tokoh iki dadi lakon sing utama ning akeh kasus. Salah sawijine yaiku kasus pelecehan seksual ning pondok sing ngelibatake tokoh agama ning Pesantren Shiddiqiyyah. Nanging, senajan perkarane wis kebukti, kasus iki isih ditentang karo warga pondok amarga tuduhan kriminalisasi ulama. Pancen angel yen budhaya kultusan marang tokoh agama iki yen diterusake. Kamangka kuwi, awak dhewe kudu dadi wongkang selektif yen arep sinau agama. Sing Maha Bener kuwi mung Gusti Allah lan ciptaane isih duwe celah kanggo salah. Amarga saiki perkara agama iki akeh dipermasalahke lan kudu ana kontrol saka pribadine dhewe.
Biyen pas sekolah mesti sak minggu pisan guru-guru iku ngongkon ambek nganjurno olahraga sakben kelas, mboh iku mlayu, bal-balan, bulu tangkis, voli, ambek liyane-liyane. Anjuran iku maeng ancene ditegasno karo guru-guru polahe manfaate iku gedene pol kanggo bocah-bocah sing isek nang masa pertumbuhan. Terus sak liyane iku, olahraga yo apik kanggo bentuk awak ambek guatno balung ben pas waktu pertumbuhan iku iso maksimal utowo ora kecentet alias cebot. Nah iku salah sijine alasan kenopo guru-guru mesti nganjurno kabeh murid-murite dikongkon olahraga rutin sak minggu pisan mergone manffate ancene gedene megilan kango bocah-bocah maeng. Tapi masio iku wes dipekso koyo ngunu tetep ae ono sing bulet ora gelem budal.
Awak dhewe kudu ati-ati nek misale awak dhewe lagi akeh gawean utowo lagi akeh pikirin. Yen dibenke koyo ngono terus, awak dhewe iso dadi stress. Stress kui ora mung ganggu neng pikiran wae nanging uga kesehatan. Wong sing lagi stress kui ono tondone. Salah sijine wong sing lagi stress kui suasana atine cepet banget ganti. Pas didelok ketoke seneng, nanging ura let suwe ngerti-ngerti dheweke nesu. Penyebabe dheweke nesu utowo suasana atine owah cepet banget kui ora ono sing ngerti, termasuk dheweke dhewe. Tanda sing keloro kui, wong dadi ora napsu mangan. Uga ono wong sing angel turu nek dheweke lagi ngeroso stress. Dheweke mungkin ngirone dheweke begadang mergo wis biasa. Nanging iso uga, nek lagi akeh pikiran, begadange kui tondo-tondo lagi stress.
Dodolan online kuwi dadi salah siji pilihan kerja sing serba gampang, apa maneh bisa digarao ning omah lan bisa disambi kanggo kesibukan liyane kaya momong anak, dadi mahasiswa, utawa kerja ning profesi liyane. Dodolan online iki uga bisa dadi mata pencaharian sing akeh untunge amarga gampang golek pasar lan bisa dodol macem-macem. Nanging tantangan kanggo dodolan online iki uga gedhe, yaiku akehe saingan dagang sing barange padha lan uga tantangan piye carane promosi uga njelasakae kualitas barang marang wong sing tuku. Wong sing dodolan online iki bisa nduwe akses sing luwih gampang yen nguasai teknologi lan pemasaran sing bisa narik wong kanggo tuku.
Taun 2022 iki, usum konser-konser sing nekakake para biduan saka manca negara. Sing dadi topik sing paling akeh diomongke yaiku babagan jenis HP sing cocok kanggo nonton konser amarga bisa nyorot panggung saka adoh. HP jenis iki yaiku Samsung Galaxy S22 Ultra. HP iki diproduksi Samsung, salah siji perusahaan saka Korea Selatan. Kamera HP iki resolusine paling gedhe, yaiku 108 mega pixel, kamangka bisa nyorot adoh saka tribun marang panggung. Kapasitas batere HP iki 5000 mAh lan kalebu sing paling gedhe ning kelase. Kamera ngarepe yaiku 40 mega pixel. RAM HP iki 8 giga kanthi 12 giga. HP iki regane 16 yuta kanthi 18 yuta.
Transportasi wisata sing terkenal ning antarpulau salah sawijine kapal feri. Kapal iki biyasane mung ngelayani jalur penyebrangan saka pulau siji nang pulau liyane. Nanging penyeberangan antar pulau iki biyasane mung nyediakake kelas ekonomi. Penyeberangan kapal iki siji-sijine pilihan kanggo penyeberangan. Nanging ya ora diimbangi karo perbaikan fasilitase kaya kursi penumpang, panggonan parkir, panggon mangan lan ngombe, uga karesikane jedhing. Apa maneh yen wis mlebu musim liburan, kapal iki bisa dadi rame banget lan ora kekontrol kamangka akeh sampah lan kerusakan, ditambah kondisi kapal sing wis ora layak kang bisa mbahayakake penumpang. Kamangka kapal iki butuh pengecekan sing rutin kanggo kelancarane transportasi laut.
Salah siji cara supaya gampang kanggo bisa lan lancar maca Alquran yaiku sinau bareng-bareng karo kabeh kanca. Yen sinau bareng iku bakalan bisa nyimak lan ngewenehi ngerti endi sing salah lan endi sing bener. Nanging kudu ana wong siji sing pinter kanggo mimpin utawa bisa ngejak guru kanggo ngewangi nyimak. Maca Alquran supaya lancar iku kudu diwaca saben dina. Bisa iku jalaran diwaca saben dina. Saliyane iku yen maca Alquran bareng-bareng uga bisa nambah rakete kekancan amarga bakale ketemu saben dina. Sawise ngaji uga bisa kanggo diskusi babagan apa angele maca Alquran iki lan kepiye solusine. Ayo padha golek kanca kanggo sinau Alquran bareng-bareng!.
Ana akeh crita sahabat nabi sing bisa ditiru. Salah sawijine yaiku Umar bin Khattab sing kesohor amarga ketegesane perang karo kabeh musuh nabi. Kamangka, Umar bin Khattab oleh gelar al-faruq sing artine pembedha antarane sing apik karo sing elek. Sak durunge hijrah marang ajaran nabi, Umar bin Khattab uga kesohor karo gelar singane padhang pasir amarga kejem, nanging sak uwise ketemu Nabi Muhammad, kabeh sifat ala iki dadi apik. Amarga kuwi, awak dhewe kudu bisa niru Umar bin Khattab sing wani mbela barang sing bener amarga kabeh sing bener kuwi bisa nduduhake dalan sing apik lan bisa ngasilake marang awak dhewe.
Bekti marang wong tua kudu ditindakake ujukna malah wajib patrape. Ana tuladhane carita Malin Kundang. Carita rakyat kang nyeritakake bocah sing tega ora nganggep ibune nalika wis dadi wong kondhang lan misuwur. Malin lali yen enere ngantau kanggo mulyakaken pagesangan urip dheweke lan ibune. Malin lali yen ibune menehi kabeh sing dinduweni kanggo nggedhekake Malin. Ibune digawe ngenteni nganti katula-tula. Ing salah sijine wayah, nalika Malin lunga menyang wewengkone, dheweke ora gelem nemoni lan ngakoni ibune. Ibune lara ati banjur ndedonga supaya Malin dadi wati. Saknalika banyu segara ngobrak-ngabrik kapale Malin, langit peteng suarane bledhek pating jlegur. Sakkal Malinupane dadi watu. Watu kui saiki isih manggon ing Sumatra Barat. Mula saka kuwi,kanca kabeh kudu mulyakake lan ngabekti marang wong tuane.
Lagu daerah iku termasuk salah sijine simbol cerito utowo kebiasaan masyarakat nang daerah iku maeng. Mangkane wong sing ngerti lagu daerah biasane iku ero kebiasaan sing ono nang daerah kono. Tapi kadang daerah kono iku yo ono sing warisane neneg moyang sing wes ono kat jaman biyen salah sijine lagu gundul-gundul sing diciptakno ambek Sunan Kali Jaga. Lagu iki asline lagu dolanan sing biasane dinyanyekno karo bocah cilik, tapi artine iku apik soale ngajak generasi enom ben ora dadi pemimpin sing dzolim sing pas waktu iku akeh pemimpin dzolim nang masyarakat padal karo masyarakat wes diwei amanah. Teko lagu iku maeng asline Sunan Kali Jogo iku ngajak utowo nganjurno wong-wong sing dadi pemimpin maeng kudu amanah ojo sampek gelakno wong akeh sing wes percoyo.
Ndek setiap organisasi, pasti bakal onok diklat sing tujuane gawe membangun teamwork antaranggota ne. Dan pas aku gabung ndek IPM nang tingkat kecamatan, iki pertama kaline aku isok ngerasakno diklat. Soale IPM iki dadi organisasi pertama sing tak meloki. Bahkan aku gak gabung organisasi nang sekolah, tapi malah gabung mrene. Destinasi diklate mek siji, yaiku Air Terjun Coban Rondo. Tapi mbasio tujuane mek sak panggon tok, akeh banget kegiatan sing dilakoni. Mulai teko outbound, ndelok air terjun, nyusuri hutan ndek daerah kono, sampe camping. Dan tak akoni, kegiatan iki berkesan banget gawe awakku. Teko kabeh kegiatan sing wes dilakoni, aku dadi luwe mengenal anggota-anggota IPM luwe mendalam. Dadi iki adalah diklat sing berhasil bagiku. Diklat iku guduk perkoro panggone, tapi kegiatan sing dikemas ben antaranggota organisasi isok mengenal satu sama lain.
Taman Mini Indonesia Indah utawa TMII kuwi tempat wisata sing dibangun era Pak Soeharto saka gagasane Bu Tien Soeharto, ibu negara presiden ke-2 Indonesia, sing bungah amarga nyaksekake wahana rekreasi ning manca negara. Ning jero TMII iki akeh wahana, mulai saka wahana dolanan kanthi wahana edukasi. Ning area sing ambane 150 hektar, TMII iki dadi pilihan wisata kanggo keluarga sing pengen ngajak anake sinau babagan budhaya lan kesenian ning Indonesia. Ning TMII iki uga ana museum-museum sing topike macem-macem kaya museum perjuangan, museum fauna, museum Indonesia, lan sapanunggale. Uga ing TMII iki panggung musik, taman anggrek, taman burung, lan omah-omah ibadah kanggu nguwatake rasa toleransi.
Acara adat kuwi pancen akeh maceme lan uga akeh tata carane, apa maneh yen acara adat kuwi perkara mantenan sing sakral lan prosesine dawa. Salah sijine yaiku penganten Jawa sing duwe 7 tata cara sak durunge upacara nikahan. Kaping pisan yaiku serah-serahan kanggo bukti yen pihak manten kakung temenan arep nyukupi kebutuhan. Kaping pindho yaiku siraman. Kaping telu paesan utawa ngerik, yaiku proses ngerik rambut ning wajah ben katon bersih. Kaping papat yaiku upacara dodol dawet kanggo simbol hormat marang tamu. Kaping lima midodareni. Kaping enem yaiku panggih kanggo negesake niat manten, lan sing terakhir yaiku temu manten lan kembar mayang.
Awak dhewe kudu ngewiwiti numpak kendaraan umum yen arep neng endi-endi, terutama awak dhewe sing daerahe wis ono fasilitas kendaaraan umum sing apik. Soale, yen ora awak dhewe wiwiti saiki, awak dhewe ora bakal mulai-mulai. Awak dhewe tetep milih nganggo montor lan mobil pribadi kanggo mobilisasi. Padahal, nganggo kendaraan umum kui iso dadi salah siji cara kanggo ngurangi macet. Nanging awak dhewe ora iso dhewekan. Kudu ono luwih akeh wong sing gelem numpak kendaraan umum supoyo dalan kui bener-bener ora keno macet. Yen durung akeh, awak dhewe sing numpak kendaraan umum uga isih tetep keno macet. Perjuangane dhewe dadi sio-sio.
Dino iki, guruku ngekeki tugas gawe nyanyikno lagu daerah berpasang-pasangan. Nek wes ketemu pasangane, langsung setor judul lagu daerahe. Gak atek bingung, aku langsung gandeng tangane konco sak bangkuku gawe kelompokane. Aku ambek koncoku langsung diskusi enake nganggo lagu daerah opo soale iki sistem e cepet-cepetan. Timbang kesuwen, koncoku langsung milihno Ampar Ampar Pisang dan langsung nyetor nang guruku. Sesuai nomor urut nyetore, aku ambek koncoku bakal nyanyikno lagu iku pas urutan ke-3, dan bakal nampil dino iki pisan. Akhire aku ambek koncoku cepet-cepetan latihan. Koncoku ngide gawe nambah tarian cek isok nambah nilai sisan. Mbari latihan dan ngeroso siap, awak dewe garek ngenteni giliran diceluk. Gak suwe nomer 3 diceluk guruku dan awak dewe maju nang ngarep kelas. Aku ambek koncoku nyanyi Ampar Ampar Pisang sambil joget-joget sing marai arek sak kelas langsung heboh. Guruku yo ketok ngguya ngguyu. Dan bener ae, guruku ngekeki nilai tambahan gawe awak dewe. Aku ambek koncoku langsung tos saking puase.
Tata cara tuku piranti olahraga ben ora salah milih piranti e. Sing nomer siji akeh-akeh o takon ning wong wong yen katene tuku piranti ning toko ben ora kebijuk. Kaping loro tuku o piranti sing gampang digawe ora tambah nyusahno sing gawe. Kaping telu dolek o piranti olahraga sing enak digawe ojok tuku sing apik nanging wayah e digawe ga karu-karuan. Kaping papat milih o piranti sing cocok karo awakmu. Kaping limo yen kepingin ero carane nggawe piranti mu nyacak o teko ning panggon fitness. Laping enem tukuo piranti olahraga sing kuat lan awet ben ora gampang rusak. kaping pitu tukuo piranti sing duwe garansi menowo ora suwe digawe moro moro rusak isok diijolno ning panggon dodol e. Kaping wolu tuku o piranti ning panggon sing resmi. Yen kepingin selamet lan enak oleh e olahraga yo kudune tuku alat alat sing nggena lan awet digawe ben ora gampang rusak nggarai tuku-tuku terus mbuwak duwit.
Sasando dadi salah sijine alat musik tradisional kanga sale saka Nusa Tenggara Tengah (NTT). Sasando iki wis kondhang ngasi ing luwar Negara Indonesia lho. Alat musik kang cara mainake dipetik iki persis banget karo harpa, alat musik kang kondhang uga ananging luwih modheren lan larang. Swara sasando kang mbedani saka alat musik liane menehi harmoni kang endah nalika dimainke. Sasando kang digawe saka wit lontar kang diwenehi tabung resonansi lan tali saka kawat. Sasando biasane digunakake kanggo ngiringi swasana kang emosional, kaya rasa rengu lan rena. Kaya swarane kang endah, sasando uga nduweni nilai dhwe marang wong NTT. Ana nilai kabecikan bab moral, agama, panggulawenthah, adhat, uga nilai spiritual lan pangerep-are. Kamangka saka kui mau, enar hukume anggo nglestantun minimal ngerta sasando.
Rasane aku wis bosen melu simulasi siaga bencana sing ana ning sekolah amarga kabehmaterine padha. Wiwit saka siaga bencana kebakaran, gempa, lan sing paling sering yaiku banjir. Simulasi iki mesti ana pas taun ajaran anyar lan uga wajib dipeloki kabeh wong sing ana sekolah kajaba para guru amarga para guru ana kegiyatan dhewe kaya rapat awal tahun utawa kegiyatan saka dinas. Jam 8 isuk, kabeh siswa wis ngumpul ning lapangan amarga krungu swara alarm saka pemadam kebakaran lan BPBD. Kanggo bocak kelas 10, kuwi mesti marai panik. Nanging kanggo bocah kelas 12, kuwi wis biyasa lan malah mlaku alon ben ora katon gupuh.
Ing sawijining dina, aku dijak ibuku ning Subang, Jawa Barat numpak mobil amarga luwih bebas lan luwih cepet. Perjalanan iki bakale lewat tol lintas provinsi, dadine ana kemungkinan luwih cepet dibandingke lewat jalur biyasa. Nanging, sing paling nyenengake yen lewat rest area utawa panggon istirahat kanggo mobil lan kendaraan liyane. Rest area iki dadi panggonan sing nyaman amarga perkara kebersihan lan panggon mangan diperhatekake. Uga transportasi kaya mobil ana parkiran sing gede lan bisa ngisi bensin. Panggonan iki penting banget kanggo kendaraan jalur darat kaya mobil lan bus. Rest area ya kudu nyepakake bengkel kanggo jaga-jaga lan antisipasi karusakan mobil.
Provinsi Kalimantan Timur inggih gadhah panggonan wisata ingkang lokasinipun mblusuk wonten tengah alas. Panggonan menika awujud danau ingkang asmanipun Danau Labuan Cermin. Toyanipun danau menika pancen jernih kados cermin. Wonten kalih lapisan toya ingkang dadosaken danau Labuan Cermin katon jernih sanget, inggih menika toya segara ingkang asin wonten inggil kaliyan toya ingkang tawar wonten andhapipun danau. Saking Balikpapan, betah wektu enem ngantos pitung jam menawi budhal ngangge transportasi darat. Danau Labuan Cermin kalebet gangsal danau paling endah wonten donya amargi toyanipun ingkang kados cermin raksasa. Saben musim liburan, kathah turis ingkang madeti danau menika. Baya ingkang ageng nate dipanggihi wonten mriku ingkang nyebabaken Danau Labuan Cermin ditutup sementara wonten warsa 2021.
Onok salah siji hukum sing sek kontroversial ndek kalangan umat Muslim, yaiku ngucapno selamat nang hari besare wong non Muslim. Akeh banget ulama sing memberi hukum haram gawe ngucapno selamat nang hari besare wong non Muslim. Hal iku mergo nek awak dewe ngucapno selamat, berarti awak dewe ngekeki kesaksian palsu dan benerno keyakinan umat non Muslim iku mau tanpa sadar. Terus yaopo carane nek onok umat non Muslim sing takon perkoro ngono? Yo cukup ngomong opo onone ae, nek awak dewe umat muslim ngomong selamat nang hari besare wong non muslim iku isok ngerusak aqidah. Wong non Muslim sing toleran pasti bakal ngemaklumi kok.
Awakmu kabeh nek krungu martabak, opo sing onok nang pikiranmu? Mungkin roto-roto teko awak dewe langsung mikire martabak telor sing asin iku. Nah, bedo nek nang daerah Jakarta sing malah mikire martabak manis sing biasane dikeki meses utowo kacang nang njerune. Nek awak dewe pasti nyebute martabak manis iku terang bulan. Dadakno, ancen penyebutan martabak nang tiap daerah iku bedo-bedo lho rek. Koyok semisal nang Suroboyo sing jenenge terang bulan, nek nang Semarang ambek sekitare iku disebute kue bandung. Terus nek nang Jakarta ambek Bandung disebute martabak manis. Nang Medan sing disebute martabak Bangka. Terus nang Pontianak disebute apam pinang. Muacem-macem to?
Aku iku gelek delok pembalap sing saiki dadi bintange MotoGp. Tapi Saiki wes ora iso menang soale montore ora dikembangno ambek tukang montore. Deke iku biasane diceluk Mark, Nah deke iku termasuk sing paling kuat ambek sing paling sangar soale wes bolak-balik dadi juara dunia balapan montor kelas dunia. Terus sak liyane iku oleh balapan iku mesti medeni saingane nag lintasane soale saking bantere ambek saking kendele. Pokoke permainane iku megialan dadi nag delok wong iku tampil mesti seneng soale ora gelakno wong sing delok. Terus nag liyane mesti maine iku aman-aman ae. ora ono sing nekat-nekatan koyok deke. Dadi pas deke pora melok utowo ora mlebu, mesti balapane maleh ora enak.
Salah siji wisata sing paling akeh dikunjungi nang Suroboyo iku Monkasel alias Monumen Kapal Selam. Lokasine ndek jalan Pemuda nomer 39, Embong Kalisasin, Genteng, Suroboyo. Ancer-ancer gampange sebelahe pas Plaza Surabaya. Monumen iki dibangun nganggo kapal selam asli. Dadi monumen iki dibangun teko kapal selam KRI Pasopati 410, salah siji kapal selam nggone armada Angkatan Laut Republik Indonesia buatan Uni Soviet tahun 1952. Monumen iki dilengkapi beberapa fasilitas, koyok nonton film dokumenter sejarah kapal selam KRI Pasopati 410, tur kapal selam sing dipimpin ambek tour guide e, dan liyan-liyane. Monumen iki buka ket jam 8 isuk sampe jam 9 bengi. Tiket masuke 5 ewu per uwong.
Jaman saiki, tambah akeh pol kemunculan robot sing nyerupai menungso. Salah siji robot sing mirip menungso dan paling canggih iku jenenge Sophia. Sophia iku robot humanoid sing dikembangno ambek perusahaan berbasis nang Hongkong, Hanson Robotics. Robot iku dirancang gawe ngekeki jawaban teko pirang pertanyaan dan wes tau diwawancarai nang seluruh dunyo. Pas Oktober 2017, robot iku dadi warga negara Arab Saudi. Sophia iki dadi robot pertama sing nduwe kewarganegaraan. Secara konsep, Sophia iki mirip ambek program komputer ELIZA, salah siji usaha gawe nyimulasikno percakapan menungso. Perangkat lunak iku wes diprogram gawe ngekeki tanggapan sing wes ditulis sak durunge nang pertanyaan utowo frasa tertentu, koyok chatbox.
Saiki kabeh negoro wes akeh sing gawe robot. Nah opo se sing jenege robot iku maeng? Robot yaiku termasuk kumpulan alat elektronik sing disusn ambek digawe terus diprogram ben iso ngelakoni penggawean fisik koyok menungso umume. Tapi kabeh iku maeng tetep sing gawe yo menungso, terus sing ngedalikno yo menungso. Robot sing saiki dikebangno yo macem-macem, karek kebutuhan pengembangan iku maeng opo ambek kanggo opo ngembangno robot iku. Tapi saiki robot ancene dikembangno kanggo keperluan industri dadi bentuke yo ora mirip koyok menungso, tapi luweh nang fungsine, contone sing digawe jipek-jipek barang yo bentuke mok koyok supek ngunu tok dadi ora koyok menungso.
Pas aku dolan nang Surboyo ulan wingi, aku ketemu ambek koncoku sing gawe warung penyetan. Nak warunge tibak'e dodolan iwak uwaneh bentuke. Pas tak takoni iku iwak opo? Tibak'e bocahe jawab iku iwak laut. Terus jenenge iwak tongkol. Mari ngunu aku dikon jajal saitik, terus tak rasakno. Tibak'e rasane uwenak'e pol. Mari ngunu aku jaluk sak porsi iwak tongkole. Tapi pas aku jupuk sambel, tibak'e ono cumi-cumi sisan, lah aku penasan rasane cumi-cumi iku piye? tapi karo koncoku nag ora tau mangan cumi-cumi palang ojo jajal, engko mundak mutah-mutah. Akhire polahe kepingen ngerti rasane, aku ngemek sak ugel terus tak wei sambel, tibae rasane ora adoh karo tongkole, cumak ambune rodok amis. akhire aku mok nutukno sing tongkole tok sampek entek soale ora sepiro amis ambune.
Ammi Nur Baits, S. T., B. A. utowo luwe dikenal sebagai ustad Ammi Nur Baits iku ustad sing mbiyen kuliah nang jurusan Teknik Nuklir UGM. Mbari lulus teko UGM, beliau kuliah S1 maneh nang jurusan Fikih dan Ushul Fikih nang Madinah International University. Ustad Ammi Nur Baits iki luwe dikenal sebagai pengarang timbang pendakwah mergo karya bukune sing wes akeh banget. Roto-roto bukune iku membahas tentang ilmu ekonomi ambek keuangan nang pandangan Islam. Mulai teko riba sampe ilmu waris. Bahkan beliau iki akeh bahas tentang halal haram nang dunia bisnis. Dadi gawe awakmu sing pingin nggolek ustad sing pengajiane tentang dunia keuangan, isok nonton kajiane ustad Ammi Nur Baits.
Aku dijaki supporteran karo koncoku gawe ndelok pertandingan futsal. Awale aku males. Mbasio talah sing dolen tim futsal sekolahku, aku tetep males. Soale wong-wong sing dadi penonton futsal iku biasane agresif pol. Tapi aku tetep diseret dan akhire aku dadi melu nonton futsale arek sekolahku. Pas aku tutuk, dadakno pertandingane wes dimulai. Aku pas melbu tribun, tim futsal sekolahku wes nyetak nilai, dan iku marakno aku mendadak semangat gawe ndukung. Aku melu supporteran dan bengak-bengok gawe nyemangati tim futsal sekolahku. Akhire setelah pertandingan sengit, tim futsal sekolahku isok menang dengan poin 2:1. Aku langsung sueneng banget. Bahkan saking senenge, aku sampe ngeiyoni gawe melu konvoi e arek sekolahku gawe ngerayakno kemenangan tim futsal sekolahku.
Tsunami kuwi asal katane saka basa Jepang sing artine ombak gedhe ning pelabuhan. Pemicu paling gedhe saka tsunami yaiku amarga gangguan sing ana ning dasar laut. Gangguan iki nyebabake pergerakan ombak sing banter, yaiku 600 kanthi 900 km/jam.Tsunami ini biyasane diawali karo anane gempa bumi sing marai amplitudo gelombang kacau banjur ngewenehi tekanan banyu sing gedhe marang daratan. Amarga banter, tsunami iki bisa ngerusak omah warga lan nyebabake bancir. Salah siji Tsunami paling gedhe ning Indonesia yaiku ning Aceh lan ning dunya kuwi ning Jepang. Nanging, Jepang iki korbane ora sepira akeh amarga pencegahan sing luwih modern lan pegamatan saka menara pantau.
Mumpung isih enom, isih rekasa, isih longgar wektune, ayo padha dolan lan golek pengalaman bareng kanca-kanca liyane. Keneng apa kok aku omong kaya mangkene? Ya awit masa muda kuwi ora bisa dibaleni maneh. Aku ora bakal lali biyen nalika umurku watara rong puluhan, aku nekat lunga menyang Jepang. Ora merga liburan saben dinane, nanging kerja ana pabrik tekstil. Nanging kang bakal tak udharake ya pengalamanku nalika preinan. Jepang kuwi negarane tertib lan resik tenan. Saliyane kuwi, wong ing kana padha ontime. Transportasi umum kaya bis utawa kereta uga akeh, lan nyambungake ing akeh papan. Nalika musim dingin, iki favoritku, aku lan kanca-kancaku metu saka mess nganggo jaket kandel, banjur dolanan salju ana dalan. Mbungahi tenan rasane. Ing Jepang, ana papan kang khusus dinggo pambucaling barang kang wus dirasa rusak. Yen kowe tliti mbok menawa kowe isa oleh pit kang isih apik nanging mung rusak ban e, dadi bisa mbok benakke dhewe. Ah dadi kangen menyang Jepang.
Kegiatan fisik kui penting kanggo kesehatan awak. Imun tubuh bakal makin kuat nalika awak dhewe rutin olahraga. Sak durunge ngelakoke aktifitas fisik sing abot, awak dhewe disaranke ngelakoke pemanasan disik. Pemanasan kui penting kanggo ngurangi resiko cidra. Pemanasan sing kepisan kui dimulai seko peregangan. Diwiwiti seko bagian awak sing paling duwur, sirah, banjur alon-alon mudun tekan sikil. Sing keloro kui, gerak dinamis sing pola gerakane yo mirip koyo bagian siji, seko duwur mengisor. Sing kudu digateke pas pemanasan kui pergerakan otot-otot awal dhewe. Pemasan sing bener kui rosone lara. Kui artine otot sing kaku lagi ketarik. Bar pemanasan kudune, awak keroso luwih enteng.